Muž skolaboval v košickom hoteli. Život mu zachránila včasná masáž srdca
- Košice
- Muž skolaboval v košickom hoteli. Život mu zachránila včasná masáž srdca
Muž skolaboval v košickom hoteli. Život mu zachránila včasná masáž srdca
Včera (21. 9.) v popoludňajších hodinách v jednom z košických hotelov dostal návštevník zástavu srdca. Personál hotela vynaložil úsilie, aby muža zachránil. Elektrický výboj s defibrilátora, však napokon nebol potrebný.
Mestská polícia Košice o skutočnosti informovala dnes na svojom facebookovom profile, kde upresnila situáciu : "Informácia odznela v rádiostanici v stredu 21. septembra v poobedňajších hodinách, operačným strediskom Mestskej polície mesta Košice bola hneď na to na miesto vyslaná hliadka Pohotovostnej ochrannej jednotky MsP."
Personál hotela mužovi podával prvú pomoc ešte predtým, ako namiesto prišli policajti. Polícia po príchode spozorovala ležiaceho muža na zemi s už nasadeným defibrilátorom. Prístroj je doprevádzaný hlasovým asistentom, ktorý oznamoval, že výboj nie je potrebný. Policajti pri kontrole vitálnych funkcií muža zistili, že nedýcha, no napriek tomu mal slabo hmatateľný pulz. Začalo sa oživovanie a následne namiesto dorazila aj záchranná služba. V oživovaní pokračovali aj naďalej, až do chvíle, keď sa podarilo stabilizovať jeho zdravotný stav.
Polícia bola nápomocná aj pri prenášaní muža do sanitky a nasledoval prevoz do nemocnice. Život mužovi zachránila najmä včasná prvá pomoc.
(VT)
Podcast o Košiciach s Košičanmi moderuje Ladislav Miko.
Viac info o meste Košice nájdeš vždy na https://www.kosicednes.sk a o štúdiu, v ktorom nahrávame na https://www.nahrajsipodcast.sk